Pada tahun 2016, kami berada di Pantai Botanical.
Kami datang ke pantai
dan kami cuma nak berjalan-jalan dan mencari barang yang dihanyutkan ombak.
Mungkin nasib anda baik, mungkin tidak.
Benda pertama yang saya buat
ialah naik atas batang kayu dan cari barang dicelah-celahnya.
Tak lama selepas kami mula berjalan,
kami ternampak sebelah kasut.
Saya ambil kasut itu dengan ranting kayu dan memeriksanya.
Saya nampak ada sisa manusia di dalam kasut itu.
Apabila mencari barang di pantai, kita jumpa
kasut, sarung tangan atau jaket.
Anda tak terfikir akan terjumpa sesuatu dengan kaki seseorang di dalamnya.
Saya jumpa penutup beg,
saya masukkan kasut itu ke dalamnya dan bawa ke trak.
Saya memandu ke pub yang ada telefon.
Kemudian kami telefon polis.
- Pihak berkuasa tanya kami di mana... - Lokasinya.
Di mana benda ini ditemui dan minta kami tunggu.
Kami tunggu mereka datang.
Kemudian mereka ambil kasut itu dan tanya saya beberapa soalan.
Dua minggu kemudian,
mereka beritahu saya yang mereka jumpa kasut lain.
Saya rasa kami kasut kesebelas.
Kami tak pernah dengar apa-apa sehingga kasut yang seterusnya ditemui.
Kami dengar tentang kaki dan kasut yang hanyut ke pantai dalam berita.
Misteri aneh yang berterusan ini jadi lebih membingungkan
dengan penemuan satu lagi kaki manusia yang terdampar di Pantai Pasifik Kanada.
Polis kata dalam kebanyakan kes, perbuatan khianat tidak terlibat.
Tak perlu bimbang.
Saya tak setuju dengan teori itu.
FAIL-FAIL ANEH LEBIH BANYAK SOALAN DARIPADA JAWAPAN
Laut Salish
mengalir di sepanjang pantai barat negeri Washington dan British Columbia.
Tempat itu destinasi popular bagi pelancong dan kutu pantai,
mereka yang mencari kayu hanyut, cangkerang
dan harta karun.
Tapi pada tahun 2007,
kutu pantai mula menemui sesuatu di luar jangkaan mereka.
Sebuah agensi berita mula melaporkan penemuan yang mengerikan,
membuatkan pakar kebingungan
dan mempersoalkan punca fenomena aneh ini.
LEJAR KEBARANGKALIAN
KENAPA BANYAK KAKI DITEMUI DI SEPANJANG PANTAI LAUT SALISH?
Tuan-tuan dan puan-puan, Laut Salish,
tempat kaki terputus yang misteri.
PEGUAM DAN PENULIS JENAYAH
Anda boleh nampak Kepulauan Teluk yang jauh dari sana.
Kemudian Sungai Fraser di sana
yang mengalir ke kawasan pedalaman British Columbia.
Anda juga melihat ke arah Pulau Vancouver
dan jika anda teruskan ke sini,
anda akan masuk ke San Juan yang terletak di Washington
dan kaki juga mendarat di kepulauan itu.
Jika anda turun ke bawah lagi,
anda akan sampai ke Puget Sound di Seattle
dan selepas itu, kita memasuki bahagian Amerika dalam misteri ini.
Saya peguam perbicaraan jenayah Kanada.
Tapi... Saya menulis sebuah novel dan kejayaan novel itu
membolehkan saya bersara daripada bidang undang-undang.
Apabila kaki-kaki mendarat di pantai,
situasinya menyerupai buku saya, Death's Door.
Dalam Death's Door, mayat yang tidak sempurna ditemukan
di pantai Kepulauan Teluk di Laut Salish.
Adakah fiksyen lebih pelik daripada realiti atau sebaliknya?
SELAT GEORGIA PULAU VANCOUVER
Kaki pertama mendarat pada 20 Ogos 2007
dan itu kaki kanan seorang lelaki, kasut larian bersaiz 12.
Yang kedua tiba di darat enam hari kemudian
dan itu kaki kiri seorang lelaki, kasut larian bersaiz 12.
Apabila yang ketiga tiba di darat pada 8 Februari 2008,
itu merupakan kaki kanan seorang lelaki bersaiz 11.
Apabila yang keempat datang pada 22 Mei 2008,
itu kaki kiri seorang wanita dalam kasut larian
dan pada 16 Jun 2008, kaki kiri seorang lelaki berkasut larian.
Jadi, lima kaki dalam masa setahun
membawa berita ini ke peringkat antarabangsa.
Selama bertahun-tahun,
21 kaki telah mendarat,
15 kaki di Kanada dan enam di Amerika Syarikat.
Kemudian tiada apa-apa sejak 2019.
Di Laut Salish,
angin akan meniup apa-apa saja yang terapung ke arah pantai.
Saya profesor Fakulti Oseanografi
Universiti Washington di Seattle.
Ada sejumlah besar kaki berkasut sniker
yang ditemukan di pantai kawasan ini sejak lebih sedekad lalu.
Adakah kejadian ini tidak pernah berlaku pada masa lalu?
Saya tak tahu.
Rekaan kasut dah berubah sejak beberapa dekad ini.
Sniker sekarang lebih besar.
Dengan adanya busa yang lebih banyak, kasut terapung dengan baik.
Disebabkan kaki-kaki tertutup dalam kasut larian itu,
benda ini takkan berada di dasar laut.
Walaupun bukti menunjukkan bagaimana sisa manusia ini terdampar di darat,
ia tak menjelaskan sebab kaki itu berada di dalam air.
Penganalisis forensik membuat ujian DNA ke atas kaki-kaki itu.
Ujian DNA akan menentukan identiti mangsa,
tapi anda takkan boleh menafikan fakta
yang semua ini berlaku di sini pada waktu tertentu ini.
Misteri yang tak dapat dijelaskan ini membingungkan media.
Mereka cuba memantau untuk melihat jika ada sesuatu
yang boleh dijadikan cerita hangat.
Seperti yang anda bayangkan, semua orang berspekulasi tentang
kenapa kaki-kaki ini mendarat di darat pada waktu sebegini
di kawasan yang sempit dalam jangka masa yang begitu ketat?
Di Internet, orang berkongsi teori mereka,
dengan spekulasi daripada alam ghaib kepada bahaya yang lebih ketara.
PEMBUNUHAN DADAH, PERDAGANGAN SEKS,
Ada banyak senario berbeza.
Saya selalu menangkap ikan di sini
dan tiada jerung besar yang boleh menyebabkan semua itu, setahu saya.
Saya tak pernah dengar ada orang diserang paus pembunuh,
tapi tak mustahil.
REKOD JUMLAH SERANGAN JERUNG
Pada 2015, 59 kes serangan jerung dilaporkan di Amerika Syarikat,
tahun tertinggi dalam rekod.
Namun, serangan jerung berhampiran Kanada sangat jarang berlaku.
Walaupun menjadi tajuk utama global pada 2023 kerana bot karam,
orca di Laut Salish hanya dilihat menyerang hidupan laut lain.
Mungkinkah ada pemangsa lain di lautan?
BOLEHKAH MAKHLUK LAUT GANAS DIKAITKAN DENGAN KAKI YANG DIKERAT?
Sudah 50 tahun saya datang ke pantai ini.
Hari itu bulan Disember, jadi hari itu agak mendung.
Suasana di sini lebih senyap daripada biasa.
Selepas berjalan di tepi pantai selama setengah jam,
saya berehat sebentar dengan tiga ekor anjing saya.
Saya cuba campak sesuatu ke dalam air untuk anjing saya
yang suka masuk ke dalam air
dan dia tak mahu pergi.
Malah, mereka menyorok di belakang saya.
Kemudian saya nampak sesuatu seperti kepala.
Saya masih percaya... Seperti kepala singa laut yang besar.
Tapi badannya agak kecil berbanding singa atau anjing laut.
Cara terbaik untuk saya gambarkan, bentuknya seperti ular.
Jadi, ada bonggol, kemudian air, kemudian bonggol lain,
air dan bonggol lain.
Makhluk itu mulai bergerak,
kepalanya bergerak ke sisi, ke sana dan ke mari.
Makhluk itu memandang ke arah saya.
Saya menggigil ketakutan.
Saya tak tahu apa yang saya nampak.
Kisah serantau menceritakan penampakan serupa
yang membingungkan pelaut dan penduduk tempatan selama berabad-abad.
Menurut orang asli, ular laut pernah tinggal di Laut Salish,
melebihi kekuatan dan kelajuan orca.
Ada yang percaya makhluk itu masih wujud hari ini
dengan 235 kes yang dilaporkan
antara tahun 1880 dan 2010.
Saya John Kirk.
Saya pengerusi Kelab Kriptozoologi Saintifik British Columbia
dan pesara Polis Berkuda Diraja Kanada
yang berkhidmat selama 19 tahun.
Oleh itu, naluri saya cenderung ke arah penyiasatan.
Kalau anda fikir tiada benda pelik di lautan,
anda tak tahu apa yang anda cakap.
Jika kita hanya meneroka enam peratus lautan,
ada 94 peratus lagi yang perlu disiasat.
Kelab Kriptozoologi Saintifik B.C. diasaskan oleh Jim Clark dan Paul LeBlond.
Paul LeBlond merupakan kawan dan jiran saya.
Saya dah lama kenal Paul dan dia juga pakar kriptozoologi.
Saya tak percaya pada raksasa atau ular laut.
Tapi saya fikir, "Adakah saya ada cerita untuk Paul hari ini,
untuk diceritakan apabila saya pulang?"
"Kripto" sebenarnya bermaksud "tersembunyi" dalam bahasa Greek,
jadi ini zoologi tersembunyi.
Haiwan yang tersembunyi daripada katalog, daripada pengenalan.
Dalam beberapa tahun kebelakangan ini, ia telah dikaitkan dengan paranormal.
Juga dikaitkan dengan "pemburu raksasa".
Kami mahu menyiasat haiwan yang belum dikatalog
dan tak dikenali oleh sains, terutamanya di Laut Salish.
Sebelum era moden, terdapat pengetahuan yang meluas
berkenaan naga laut di kalangan Bangsa-Bangsa Pertama kami.
Bangsa-Bangsa Pertama, yang tinggal di pinggir pantai,
bergantung pada laut sebagai mata pencarian
dan menggambarkan penampakan makhluk laut yang bergerak dari sisi ke sisi.
Makhluk ini ada nama.
Namanya Haietlik.
ULAR KILAT
Makhluk ini wujud dalam tradisi mereka
dan ramai orang Bangsa-Bangsa Pertama pernah melihat haiwan ini.
Ada gambaran tentangnya di merata tempat dalam seni B.C.
Ukiran haiwan ini ada pada haluan kanu dan gendang.
Ada yang dilihat bukan saja oleh orang asli,
tapi juga oleh peneroka Eropah yang telah menceroboh kawasan itu.
Tapi kemunculan ular laut baru-baru ini
dikaitkan dengan nama cadborosaurus.
Kisah cadborosaurus bermula sekitar tahun 1800-an di pantai B.C.
Ada beberapa laporan daripada kapal-kapal yang melalui kawasan itu
yang telah melihat ular laut dan seumpamanya.
Saya akan merujuk cadborosaurus
sebagai haiwan yang ditarik keluar dari perut paus sperma
di Pelabuhan Naden pada Julai 1937 oleh pemotong ikan paus.
Jadi, kami ada beberapa keping gambar yang agak membingungkan.
Mereka hantarnya ke ibu pejabat syarikat penangkapan ikan paus
di Bellevue, Washington.
Akhbar The Bellevue American kemudian menghantar wartawan ke sana.
Dia berkata, "Saya bingung.
Saya tak tahu haiwan apa ini."
Kepala makhluk ini seperti unta,
ada surai di belakang leher dan badannya seperti ular.
Tengoklah warna makhluk ini.
Perspektif yang sama.
Badan makhluk ini berbulu.
Warnanya tak sehijau ini, tapi secara anatominya betul.
Begitu juga yang ini,
ini merupakan gambaran fleksibiliti badan cadborosaurus.
Sebab ada yang tak pernah melihatnya dalam gelung, gegelung dan bonggol.
Mungkin ada ular laut atau raksasa laut atau...
Apa gelarannya? Cado... Apa-apalah, saya tak tahu.
Saya nampak benda ini. Saya gambarkannya.
Mungkin sesuatu yang nyata,
mungkin sesuatu yang imaginasi saya gabungkan dengan benjolan-benjolan ini.
Siapa tahu?
Saya tak tahu.
Agak pelik rasanya.
Kami tinggal di tempat yang agak menakutkan.
Pengalaman pertama saya dengan kes kaki-kaki ini
pada tahun 2010 kerana saya bekerja untuk Polis Berkuda Diraja Kanada.
Ada banyak spekulasi di luar sana.
Saya nampak kenyataan yang mengatakan,
"Kaki ini terdampar kerana cadborosaurus menyerang dan membunuh orang."
Tiada satu pun kes cadborosaurus
yang menyerang dan mengoyak manusia sehingga hancur
sehingga hanya kaki yang hanyut ke pantai.
Saya suka kalau makhluk ini wujud.
Saya suka kalau Sasquatch, Yeti dan makhluk lain wujud.
Sama ada makhluk-makhluk itu terlibat atau tak dalam kes kaki Salish,
saya rasa manusia yang terlibat.
Walaupun spekulasi mungkin disebabkan oleh imaginasi yang terlalu aktif,
teori lain adalah berdasarkan raksasa sebenar yang ada di sekitar kita.
MUNGKINKAH KAKI INI MILIK MANGSA PEMBUNUH BERSIRI?
Setiap kali ada kaki baru yang hanyut ke pantai, kita tertanya-tanya,
kenapa ini berlaku?
Bagaimana nak jelaskan kejadian ini hanya berlaku di sini?
Kaitan jenayah membolehkan kita melihat semua aspek kes
dan mencari mangsa yang dibunuh oleh pembunuh yang sama.
Mangsa-mangsa yang semuanya sama, diplot pada peta.
Kaki dijumpai di sini.
Ini mengehadkan kawasan yang mungkin menjadi tempat operasi pembunuh itu.
Seorang pembunuh bersiri terkenal dikenal pasti
oleh detektif dalam talian dan media
sebagai dalang di sebalik fenomena itu.
Ada seorang pembunuh bersiri, Robert "Willy" Pickton
yang memburu pekerja seks di Vancouver pada akhir 1990-an.
Penternak khinzir psikopat itu
datang ke Vancouver dan memburu mangsa yang berjalan-jalan.
Kemudian dia bawa mereka keluar beberapa kilometer jauhnya,
iaitu ke ladang khinzirnya dan di sana,
dia membunuh dan mengisar mayat
lalu diberikan sebagai makanan kepada khinzir-khinzirnya.
Program berita bercakap tentangnya.
Perincian mengerikan lain mendedahkan DNA wanita-wanita yang telah dibunuh
ditemui dalam daging yang diproses di ladangnya.
Dia ditangkap pada bulan Februari 2002
JANGAN MELINTAS
dan Pickton akhirnya disabitkan bersalah.
Jumlah mangsa... Dia mengaku ada 49 orang.
Dia agak marah sebab tak dapat menggenapkan kepada 50 orang
sebelum ditangkap.
Ladang Pickton terletak kurang tiga kilometer dari Sungai Pitt
yang akhirnya mengalir ke Laut Salish.
Hampir mustahil untuk orang sebanyak ini hilang begitu sahaja
tanpa ada pembunuh bersiri.
Jadi, apabila kaki hanyut ke kawasan ini,
persoalan sama ada wujudnya pembunuh bersiri yang bebas timbul.
Kedua-dua kes ini mempunyai anomali statistik,
jadi ada tarikan untuk mengetahui adakah dia suspeknya.
Namun, Pickton menyasarkan wanita
dan kaki yang ditemui merupakan milik lelaki dan wanita.
Selain itu, mangsa hilang lama selepas Pickton dipenjarakan
lalu meninggalkan beberapa spekulasi bahawa wujudnya pembunuh bersiri lain.
Jadi, teori itu dapat diterima ketika itu
dan saya dipanggil ke stesen radio untuk berkongsi teori saya.
Disebabkan saya peguam jenayah, saya boleh bercakap hal pembunuh bersiri,
saya berada di luar sana
dan saya telah menulis novel yang meramalkan jenayah ini.
Sekarang, anda juga perlu pertimbangkan sama ada
ini kerja pembunuh bersiri,
seseorang yang kini berada di bawah radar.
Tapi dengan setiap kes,
yang mula menunjukkan unsur pembunuhan bersiri,
anda perlu dapatkan input
daripada pakar forensik untuk menyelesaikannya.
Saya pengarah bersama Pusat Penyelidikan Forensik ini.
Saya dihubungi oleh Jabatan Koroner B.C.
dan diminta untuk menyiasat beberapa kes.
Saya buat uji kaji di pesisir pantai,
meletakkan bangkai khinzir sebagai ganti tubuh manusia di dalam air
dan merakam apa akan berlaku kepada bangkai itu.
Apabila mencapai tahap oksigen yang lebih tinggi,
mayat dalam situasi sebegitu boleh bertahan berminggu atau berbulan.
Kemudian di Laut Salish, paras oksigen normal di sana.
Di sana kami dapati bangkai-bangkai telah pun menjadi rangka
antara tiga dan empat hari.
Bangkai-bangkai itu menjadi rangka kerana haiwan yang datang.
Saya yakin anda pernah lihat X-ray tangan dan pergelangan tangan,
kaki pun sama.
Ada banyak tulang-temulang di sana.
Jadi selepas semua kulit, otot dan urat dibuang,
yang tinggal hanya tulang kecil yang terpisah.
Jadi, di bawah permukaan air,
mayat mereput dan kaki semakin longgar.
Itu fenomena semula jadi.
Walaupun "terputus" menunjukkan seseorang yang melakukannya,
tapi tiada kesan luka.
Saya rasa media suka dengan idea kaki terputus
sebab adanya pemotong kaki kedengaran agak dramatik dan menakutkan.
Ahli patologi di Jabatan Koroner telah memberikan penjelasan,
sebagai usaha untuk meredakan ketakutan orang ramai,
yang kaki-kaki itu telah terputus secara semula jadi
dan tiada kesan luka.
Saya dapat tahu dari Jabatan Koroner,
kebanyakan kaki yang telah hanyut
ke pantai Kanada, setelah dikenal pasti,
dikategorikan sebagai kemalangan atau bunuh diri.
Daripada 21 kaki yang ditemui, lebih separuh telah dikenal pasti.
Sebahagiannya nelayan.
Mungkin kemalangan nautika.
Kami sedia maklum ada yang mengalami tekanan.
Kami tahu sekurang-kurangnya seorang terjun dari jambatan di sini.
Jika anda terjun dari jambatan ke dalam air memakai kasut larian,
sudah tentu mayat akan terurai.
Menurut media, Polis Berkuda Diraja Kanada menegaskan
pembunuh pengerat kaki tidak wujud.
Ini semua sama ada kemalangan atau kematian bunuh diri,
semuanya.
Namun, agak mustahil untuk mengetepikan perbuatan khianat
apabila hanya kaki yang tinggal.
Tak ada maklumat yang mengatakan ada kaitan antara mangsa-mangsa ini,
tapi ada yang tak diketahui.
Apabila hanya ada kaki tanpa pengenalan, kita takkan tahu.
Kita boleh kata kakinya tak dipotong, tapi kenapa begitu jika ini kes homisid?
Selalunya kaki bukan sasaran untuk dicederakan.
Anda boleh alami sebarang kecederaan pada bahagian badan lain
yang tak beri kesan kepada kaki.
Anda tak tahu apa yang berlaku sebelum mereka mati.
Jika anda asyik cakap perkara yang sama, iaitu tiada campur tangan manusia,
anda mula hilang kredibiliti dengan setiap penemuan kaki baharu.
Jika seorang penjenayah tak terlibat,
mungkin sekumpulan penjenayah berbahaya.
Pada tahun 2007, ketika misteri itu bermula,
Pusat Perisikan Dadah Kebangsaan melaporkan
jenayah berkaitan dadah telah meningkat
156 peratus berhampiran sempadan Amerika Syarikat-Kanada,
terutamanya berdekatan Laut Salish
menyebabkan ramai warga siber dan pihak media tertanya-tanya
jika sebahagian kaki itu milik mangsa keganasan geng.
Geng penjenayah memang wujud di sini
dan geng baharu akan muncul sepanjang masa
dan dadah-dadah baharu akan masuk ke pasaran.
Apabila urus niaga dadah gagal dan ada orang dibunuh,
anda ingin membuang mayatnya,
di mana lagi yang lebih sesuai untuk membuangnya selain Laut Salish?
MUNGKINKAH KAKI INI MILIK MANGSA PERANG DADAH?
Antonio Neill satu-satunya anak saya.
Tony berusia 22 tahun semasa dia hilang di Everett Utara,
sangat dekat dengan Sungai Snohomish.
Dia seorang budak yang ceria, sangat bertenaga.
Dia suka bersukan, papan luncur, papan salji dan main gitar.
Dia ada sekumpulan kawan yang tak buat benda jahat,
tapi dia ada kumpulan kedua yang terlibat dengan dadah.
Dia akan pergi minum. Dia akan ponteng sekolah.
Mereka akan pergi minum dan sebagainya.
Selepas itu, dia mula ambil dadah kuat seperti heroin dan syabu.
Semasa dia gunakan dadah yang lebih keras,
saya rasa dia tak tahu apa yang dia buat.
Jadi, Antonio dipenjarakan kerana menggunakan dadah.
Pada hari dia keluar,
saya jemput dia di hentian bas dan luangkan masa bersama.
Dia potong rambut.
Tiba waktu petang, saya tertanya-tanya ke mana dia akan pergi.
Dia gunakan telefon saya
untuk hantar mesej kepada rakan Facebooknya
dan dia hubungi salah seorang kawannya.
Antonio tanya, "Hei, boleh saya tinggal dengan awak?"
Kawannya bersetuju.
Jadi, dia datang ke rumah kami dan dia memandu Jeep Cherokee hitam.
Saya tak fikir apa-apa yang buruk.
Saya peluk dan cium anak saya.
12 DISEMBER 2016
Keesokan paginya, kawan baik saya, Jessica telefon.
Kawan Antonio akan hubungi Jessica sebab dia pernah bercinta dengan anaknya,
jadi mereka agak rapat.
Kawan Antonio kata Antonio telah mencederakannya
dan sekarang dia di hospital untuk mendapatkan rawatan.
Saya terkejut.
Saya fikir mungkin Antonio mengalami relaps
lalu dia ambil dadah yang teruk dan tak tahu apa yang dia buat.
Tapi dia bersih selama sebulan di penjara
dan dia tak berpeluang mengambil
metamfetamina dan...
Jadi, saya rasa sangat pelik.
Tapi kawan Antonio pergi ke hospital kerana tercedera.
Jadi, saya ke sana dan ke mari mencari anak lelaki saya.
Saya tak tahu dia di mana dan dia tak bercakap dengan saya.
Dia tahu nombor telefon saya, rumah kami. Dia patut pulang ke rumah.
Dia sepatutnya hubungi saya, jadi saya agak cemas.
Seminggu berlalu, saya masih cemas.
Saya terfikir, mungkin dia bersembunyi,
mungkin betul dia cederakan kawannya dan dia takut nak hubungi saya,
jadi saya telefon polis dan melaporkan kehilangannya.
PEJABAT SYERIF DAERAH SNOHOMISH
Isu dadah di Everett merupakan satu masalah besar.
Dadah sentiasa wujud,
tapi daripada syabu, kokain, heroin dan sekarang fentanyl.
Saya pemangku penyelia Unit Jenayah Berat
dan saya baca laporan orang hilang yang dikendalikan oleh unit peronda kami
pada 28 Disember 2016.
Mereka dihubungi oleh ibu kepada individu yang hilang,
Jenny Neill.
Orang yang hilang ialah Antonio Neill.
Tak banyak maklumat, kecuali kali terakhir dia jumpa anaknya
pada 12 Disember 2016.
Antonio bersama kawannya yang tinggal di sebuah rumah di Everett
dan pergi ke hospital tempatan untuk dirawat kerana luka tikaman.
Apabila saya siasat,
saya dapat tahu dia menuduh Antonio menikamnya,
tapi dia tak bekerjasama dengan penguat kuasa undang-undang.
Itu menarik perhatian saya,
pertemuan terakhir antara Jenny dan anaknya berlaku pada hari sebelumnya
dan saya dapat tahu rumah itu tempat tinggal beberapa orang
yang terlibat dengan dadah.
Anda boleh buat spekulasi apa yang berlaku.
Jelas sekali Antonio mengaitkan dirinya dengan orang
yang mungkin bukan orang yang baik.
Jelas sekali itu menimbulkan kebimbangan dan kami perlu siasat.
Saya bercakap dengan kawan Antonio
dan dia kata, "Jangan risau, Jenny. Saya akan cari dia."
Tapi dia enggan bercakap dengan polis.
Dia beri barang Antonio kepada orang lain
dan bukannya pulangkan kepada saya.
Detektif Walvatne mula menyoal siasat.
Tapi sepanjang masa Antonio hilang,
ada yang kata mereka nampak Antonio.
Beberapa minggu selepas itu, pada pertengahan Januari,
saya dapat mesej di Facebook daripada salah seorang penghuni rumah itu
yang mengatakan mereka halau kawan Antonio dari rumah itu
dan semasa mereka bersihkan biliknya, mereka nampak darah di seluruh bilik.
JABATAN POLIS EVERET
Orang yang sama memberitahu saya yang kawan Antonio berkata,
"Antonio tikam awak, pergi belasah dia, pukul dia."
Menurutnya lagi,
jawapan kawan Antonio ialah, "Saya dah uruskan."
Dengan maklumat itu, Jabatan Polis Everett bergegas ke sana.
Mereka sahkan mereka nampak apa yang mereka percaya sebagai darah
di dalam rumah itu
dan ada darah di atas tilam,
tapi tiada apa yang sepadan dengan DNA Antonio.
Tanpa bukti kukuh,
Jabatan Polis Everett menutup siasatan homisid
dan Pejabat Syerif Daerah Snohomish meneruskan siasatan
kes kehilangan Antonio.
Kami siasat kes ini selama dua setengah tahun
dan kami percaya ada sesuatu yang mencurigakan berlaku kepada Antonio.
Saya dapat rasa dia dah tiada lagi.
Saya tak boleh menafikan perasaan itu.
Naluri saya berkata begitu.
Pada 1 Januari 2019,
seorang lelaki keluar ke Pulau Jetty yang terletak di Everett.
Kawasan itu sangat popular pada musim panas.
Orang ramai keluar ke pantai dan bersantai.
Lelaki ini keluar berjalan-jalan, mencari sesuatu di tepi pantai
dan dia terjumpa but.
But Timberland dan ada stoking di dalamnya.
Tulang kaki sebelah kanan,
tisu dan kuku jari kaki.
Detektif Walvatne menghantar gambar but itu kepada saya
dan saya tahu itu but Antonio.
SYERIF
Menurut Jenny,
saya dapat tahu Antonio kali terakhir dilihat memakai sepasang but Timberland.
Saya tak boleh bernafas dan bercakap.
Saya tahu itu but anak saya.
Satu kuku jari kaki dihantar ke makmal di Marysville untuk ujian DNA.
Apabila keputusan DNA keluar, memang sah kaki itu milik Antonio.
PULAU JETTY
SELAMAT DATANG KE JETI
- Dah lama tak jumpa. - Ya.
- Terima kasih kerana bawa saya ke sini. - Sama-sama.
Kita akan berjalan melalui denai ini
dan kita akan sampai ke sudut barat laut Pulau Jetty.
Saya akan tunjukkan tempat but itu ditemui.
- Bagaimana keadaan awak? - Setiap hari yang menyukarkan.
Sejujurnya, saya menghendap di Facebook.
Saya menghendap orang yang saya rasa terlibat
dan melihat apa yang mereka buat,
perhatikan kalau ada apa-apa yang baharu, komen atau maklumat yang dikongsi.
Apabila mengendalikan mana-mana bahagian badan yang dijumpai dalam air,
proses penguraian membuat keadaan sangat sukar.
Tiada bukti pada kaki itu yang menyokong perbuatan khianat,
tapi itu tak bermakna apa-apa.
Kita perlukan seseorang untuk tampil ke depan.
- Mereka perlu buka mulut. - Ya.
Kes ini agak sukar.
- Saya... - Entahlah. Memang sukar.
Pelik. Saya...
tertanya-tanya bagaimana kaki itu sampai ke sini.
Begitulah keadaan laut di sini.
- Air pasang. - Air pasang kuat.
- Awak tahu? - Ya.
Saya tak percaya ada orang sanggup mengutip
apa-apa barang yang hanyut di pantai.
Saya bersyukur
rasa ingin tahu mereka sangat kuat dan akhirnya mengambil but itu.
Okey. Saya rasa di kawasan ini. Di sini, sebenarnya.
Okey.
Awak boleh nampak dari jauh,
itulah pintu masuk ke Sungai Snohomish.
Wah.
Saya tak percaya.
Sangat tenang, setidaknya.
Ya.
- Tempat ini cantik. - Ya.
Ya. Budak yang malang.
- Maaf. - Tak guna. Saya tahu.
Tak sangka.
- Saya harap saya boleh bantu lagi. - Saya tahu.
Kami akan buat yang termampu apabila ada maklumat.
Terima kasih kerana bawa saya ke sini.
- Sama-sama. Ya. - Saya sangat berterima kasih.
Kami cuma perlukan seseorang untuk buka mulut dan tampil ke depan
dan beri kami maklumat yang boleh kami siasat.
Saya takkan berhenti sehingga kami selesaikan kes ini
dan seseorang bertanggungjawab atas apa yang berlaku kepada Antonio.
Keluarga amat terkesan.
Saya tak dapat bayangkan betapa teruknya,
bukan saja kehilangan seseorang tapi tak tahu apa yang berlaku.
Tapi berdasarkan pengalaman saya, walaupun mayat ditemui,
ada kelegaan dalam sesetengah kes.
Perkataan ini sering digunakan tapi memberikan penamat.
Saya rasa semuanya boleh berlaku. Kes ini takkan dapat diselesaikan.
Saya harap kita akan tahu apa yang berlaku.
Kami tak putus asa.
Saya faham kenapa ibunya mahu siasatan dijalankan.
Saya juga mahu perkara yang sama
sebelum saya menerima kemungkinan yang lain,
dia ditimpa kemalangan, bunuh diri atau sebagainya.
Saya yakin jika orang menjumpai lebih 20 kaki sejak 2007,
mungkin ia akan berterusan pada masa depan.
Saya tak nampak sebab semua ini akan berubah.
Sebagai peguam bela, saya fikirkan semua teori yang mungkin
kenapa kaki-kaki itu hanyut.
Akhirnya, apa yang tinggal ialah kemustahilan statistik
21 kaki ditemui di kawasan yang terhad ini dalam masa yang terhad.
Anda tak boleh sembunyikannya
kerana semua ini agak besar dan menganggap semua ini semula jadi.
Ada sesuatu berlaku di sini.
Misteri kenapa kaki yang dikerat
terdampar di pantai Laut Salish masih belum terjawab
dan keluarga terus mencari jawapan mengenai orang tersayang.
Tapi adakah kebenaran akan terbongkar?
Saya takkan berhenti.
JIKA ANDA ADA MAKLUMAT TENTANG KEHILANGAN ANTONIO NEILL
SILA HUBUNGI PEJABAT SYERIF DAERAH SNOHOMISH
DI TALIAN (425) 388-3845
Terjemahan sari kata oleh GG